open-index/open-wikipedia-markdown huggingface dataset:
Klein afgeleë eilande van die Verenigde State van Amerika

|-
| align="center" colspan=2 | *Nasionale leuse: *E Pluribus Unum* (tradisioneel)(Latyn: Uit baie, een)* *In God We Trust* (sedert 1956)*
|-
| align=center colspan=2 style="background: #ffffff;" | 180px|Ligging van die klein afgeleë eilande van die Verenigde State van AmerikaLigging van die Klein Afgeleë Eilande van die Verenigde State van Amerika
|-
| align=center colspan=2 style="background: #ffffff;" | 180px|Kaart van die klein afgeleë eilande van die Verenigde State van AmerikaKaart van die Klein Afgeleë Eilande van die Verenigde State van Amerika
|-
| **Amptelike tale**
| Engels
|-
| **Hoofstad**
| Washington, D.C.
|-
| **Grootste stad**
| *Geen*
|-
| **President**||Donald Trump (R)
|-
| **Oppervlakte**&nbsp;- Totaal||34,2 vk km
|-
| **Bevolking**&nbsp;- Totaal (2010) &nbsp;- Bevolkingsdigtheid ||3008,77/vk km
|-
| **Geldeenheid**
| Amerikaanse dollar ($) USD
|-
| **Tydsone**
| UTC: −12 tot −4
|-
|**Volkslied**
| The Star-Spangled Banner
|}

Die **Klein Afgeleë Eilande van die Verenigde State van Amerika** (Engels: *United States Minor Outlying Islands'') is 'n term vir 'n groep van eilande van die Verenigde State van Amerika, wat geen deel van die 50 deelstate van die Verenigde State van Amerika of die Distrik van Columbia uitmaak nie. Die Klein Afgeleë Eilande is in die Karibiese See en die Stille Oseaan geleë en maak deel uit van die eilandgebiede van die Verenigde State van Amerika.

## Karibiese See 
## Stille Oseaan 
## Sien ook 
* Britse oorsese gebiede
* Franse oorsese gebiede
* Lys van afhanklike gebiede

## Notas 
## Verwysings 
## Eksterne skakels 
*  *WorldStatesmen- U.S.*
*  *Pacific Island Wildlife Refuges*
*  *CIA World Factbook: United States Pacific Island Wildlife Refuges* 
*  *Historical Population figures*
*  *dates of acquisition*
Johnston-atol

duimnael|links|Satellietbeeld van die Johnston-atol
[duimnael|links|Kaart van die sentrale [Stille Oseaan]]

**Johnston-atol** (Engels: *Johnston Atoll*) is 'n klein afgeleë eiland van die Verenigde State van Amerika en 'n onbewoonde atol in die noordelike Stille Oseaan, wat tot Polinesië behoort. Die atol het 'n oppervlakte van 2,67 km2. Die Johnston-atol lê noordoos van Australië en Nieu-Seeland, ten suidweste van Hawaii en ten noorde van die Cookeilande.

Tussen 1958–1975 was die atol gebruik vir onder andere kernkragtoetse in die ruimte deur die Verenigde State, die atol word beheer deur die Amerikaanse Lugmag. Die *Starfish Prime*-kernbom is hiervan gelanseer in 1962.

## Geskiedenis 
## Geografie 
## Sien ook 
* Vlag van die Johnston-atol
Jolande Sap

**Johanna Catharina Maria (Jolande) Sap** (gebore 22 Mei 1963 in Venlo) is 'n Nederlandse ekonoom en politikus.

Sap het aan die Universiteit van Tilburg ekonomie gestudeer. Daarna het sy by die universiteit en later ook by die Universiteit van Amsterdam gewerk. Vervolgens het sy by die emansipasieraad, die *Ministerie van Sosiale Sake en Werkgeleenthede*, by die adviesburo *LEEFtijd* en in die onderwys gewerk.

Van 2 September 2008 tot 23 Oktober 2012 was sy 'n lid van die Tweede Kamer vir die GroenLinks-party. As parlementariër het sy haarself besig gehou met finansiële onderwerpe. Op 16 Desember 2010 het sy haar partygenoot Femke Halsema as parlementêre verteenwoordiger en partyleier opgevolg (sy was die partyleier tot 5 Oktober 2012).

Jolande Sap woon saam in Amsterdam en het twee kinders.

## Eksterne skakels 
*  Drs. J.C.M. (Jolande) Sap, Parlement & Politiek
Venlo

**Venlo** is 'n stad en munisipaliteit in die Nederlandse provinsie Limburg, geleë aan weerskante van die Maas-rivier en aan die grens met die Duitse deelstaat Noordryn-Wesfale. Die munisipale gebied het sowat 100&nbsp;000 inwoners (2012) en 'n oppervlakte van 128&nbsp;km². Die stad Venlo het sowat 35&nbsp;000 inwoners (2007). Venlo is bekend vir sy Eredivisie sokkerspan VVV-Venlo.

## Geboortes 
* Jolande Sap (1963), politikus
* Geert Wilders (1963), politikus

## Stadsdele 
Stadsdele in die munisipale gebied van Venlo:
Arcen, Belfeld, Blerick, Lomm, Tegelen, Velden en Venlo (stad).

## Eksterne skakels 
*  Die amptelike webwerf van die munisipaliteit
*
Universiteit van Amsterdam

Die **Universiteit van Amsterdam** (UvA) is een van die twee universiteite wat in Amsterdam, die hoofstad van Nederland, gesetel is. Die ander een is die Vrije Universiteit Amsterdam (VU). 

Met 'n begroting van amper &euro;600 million, meer as 30&nbsp;000 studente en omtrent 5&nbsp;000 staflede, is die UvA een van die hoof universiteite in Europa. Die universiteit het 'n sterk internasionalisasie program en bied meer as 85 meestersprogramme in Engels aan, asook 'n aantal Nederlandse en Engelse kursusse.

## Fakulteite 
Die universiteit het in 2007 die volgende fakulteite gehad:
* Fakulteit vir Geesteswetenskappe
* Fakulteit vir Regsgeleerdheid
* Fakulteit vir Geneeskunde
* Fakulteit vir Tandheelkunde
* Fakulteit vir Natuurwetenskappe, Wiskunde en Informatika
* Fakulteit Ekonomie en Bedryfskunde
* Fakulteit vir Maatskaplike- en Gedragswetenskappe

## Alumni vanaf Suid-Afrika 
Enkele bekende Suid-Afrikaners wat grade hier behaal het:
* Totius, beroemde Afrikaanse digter.
* N.P. van Wyk Louw, Afrikaanse digter, akademikus en dramaturg.
* James Hertzog, regter, generaal en politikus.
* Marlene van Niekerk, skryfster en filosoof.
* Jaap Steyn, kultuur- en taalhistorikus.

## Verwysings 
## Eksterne skakels 
*  Webtuiste van die UvA
Lanaken

**Lanaken** (Limburgs: *Lôneke* of *Laoneke*) is 'n Belgiese dorp en munisipaliteit in die suidooste van die Vlaamse provinsie Limburg, geleë aan die Maas-rivier, wat o.a. hier die grens vorm met die Nederlandse provinsie Limburg, en die Nederlandse stad Maastricht. Die munisipale gebied het sowat 25&nbsp;000 inwoners (2010) en 'n oppervlakte van 59&nbsp;km².

## Plekke 
Plekke in die munisipale gebied van Lanaken:
Briegden, Gellik, Kesselt, Lanaken, Neerharen, Rekem, Smeermaas en Veldwezelt.

## Eksterne skakels 
*  Die amptelike webwerf van die munisipaliteit
Midway-atol

|-
| align=center colspan=2 style="background: #ffffff;" | 180px|Ligging van die Midway-atol in die Stille OseaanLigging van die Midway-atol in die Stille Oseaan
|-
| align=center colspan=2 style="background: #ffffff;" | 180px|Kaart van die Midway-atolKaart van die Midway-atol
|-
| **Amptelike taal**
| Engels
|-
| **Hoofstad**
| *Geen*
|-
| **Grootste stad**
| *Geen*
|-
| **Oppervlakte**&nbsp;- Totaal||6,23 km2
|-
| **Bevolking**&nbsp;- Totaal&nbsp;- Bevolkingsdigtheid ||40 (wetenskaplikes)6,42/km2
|-
| **Geldeenheid**
| Amerikaanse dollar ($) (VSD)
|-
| **Tydsone**
| UTC+12
|}

duimnael|links|Satellietbeeld van die Midway-atol
duimnael|links|Die Hawaii-eilandketting met die Midway-atol
[duimnael|links|Kaart van die sentrale [Stille Oseaan]]

**Midway-atol** (Engels: *Midway Atoll*) ook **Midway-eiland** (*Midway Island*) of **Midway-eilande** (*Midway Islands*, Hawais: *Pihemanu Kauihelani*) is 'n klein afgeleë eiland van die Verenigde State van Amerika en 'n onbewoonde eiland in die noordelike Stille Oseaan, wat tot Polinesië behoort, naby Hawaii. Die eilande het 'n bevolking van 40 mense (wetenskaplikes) en 'n oppervlakte van 6,23&nbsp;km². Die atol is die enigste deel van die noordwestelike Hawaii-eilande, wat nie deel van die deelstaat Hawaii is nie. Daar is aspirasies om die atol by Hawaii aan te sluit. Die atol lê 140 seemyl (259&nbsp;km, 161&nbsp;myl) oos van die Internasionale datumgrens, 2&nbsp;800&nbsp;seemyl (5&nbsp;200&nbsp;km, 3&nbsp;200&nbsp;myl) ten weste van San Francisco en 2&nbsp;200&nbsp;seemyl (4&nbsp;100&nbsp;km, 2&nbsp;500&nbsp;myl) ten ooste van Tokio. Die naam is afgelei van die atol se ligging halfpad tussen Japan en Kalifornië.

## Geskiedenis 
Die Slag van Midway het gedurende die Tweede Wêreldoorlog hier plaasgevind.

## Geografie
Leopoldsburg

**Leopoldsburg** (Limburgs: *Léopolsbörch* of '' 't Kamp*, Frans: *Bourg-Léopold'') is 'n Belgiese dorp en munisipaliteit in die noordweste van die Vlaamse provinsie Limburg, aan die grens met die provinsie Antwerpen. Die munisipale gebied het sowat 15&nbsp;000 inwoners (2010) en 'n oppervlakte van 22&nbsp;km².

In die munisipaliteit lê die Leopoldsburg-kaserne en word die Brabantse dialek gepraat.

## Plekke 
Plekke in die munisipale gebied van Leopoldsburg:
Geleeg, Heppen, Immert, Leopoldsburg (dorp) en Strooiendorp.

## Eksterne skakels 
*  Die amptelike webwerf van die munisipaliteit
Palmyra-atol

|-
| align=center colspan=2 style="background: #ffffff;" | 180px|Ligging van die Palmyra-atol in die Stille OseaanLigging van die Palmyra-atol in die Stille Oseaan
|-
| align=center colspan=2 style="background: #ffffff;" | 180px|Kaart van die Palmyra-atolKaart van die Palmyra-atol
|-
| **Amptelike taal**
| Engels
|-
| **Hoofstad**
| *Geen*
|-
| **Grootste stad**
| *Geen*
|-
| **Oppervlakte**&nbsp;- Totaal||3,9 km2
|-
| **Bevolking**&nbsp;- Totaal&nbsp;- Bevolkingsdigtheid ||00/km2
|-
| **Geldeenheid**
| US-Dollar ($) (VSD)
|-
| **Tydsone**
| UTC: UTC -11
|}

duimnael|links|Satellietbeeld van die Palmyra-atol
[duimnael|links|Kaart van die sentrale [Stille Oseaan]]

**Palmyra-atol** (Engels: *Palmyra Atoll*) is 'n klein afgeleë eiland van die Verenigde State van Amerika en 'n onbewoonde atol in die noordelike Stille Oseaan, wat tot Polinesië behoort. Die atol het 'n oppervlakte van 3,9&nbsp;km². Die Palmyra-atol lê noordoos van Australië en Nieu-Seeland, ten suidweste van Hawaii en ten noorde van die Cookeilande. Die naaste eiland is die onbewoonde Kingman-rif in die noordweste.
Dollar

300px|duimnael|'n VSA een-dollar noot.

Die ***dollar*** (meestal voorgestel met 'n "$"-teken) is die naam van die amptelike geldeenheid van baie lande, onder andere:

* Australië - Australiese dollar
* Kanada - Kanadese Dollar
* Namibië - Namibiese Dollar
* Nieu-Seeland - Nieu-Seelandse dollar
* Republiek China - Nuwe Taiwannese dollar
* Verenigde State van Amerika - Amerikaanse dollar
* Zimbabwe - Zimbabwiese dollar
En verskeie andere.
Amerikaanse dollar

Die **Amerikaanse dollar** of **VSA-dollar** (Engels: *United States dollar* of *US-Dollar*, Chamorro: *Amerikanon Pesu*, Filippyns: *Dolyar ng mga Amerikano*, Frans: *Dollar américain*, Hawais: *Dala —ʻAmelika*, Nederlands: *Amerikaanse Dollar*, Portugees: *Dólar Americano*, Samoaans: *Amerika Tala*, Spaans: *Dólar estadounidense*, Tetoem: *Dólar amerikanu*; afgekort VS$) is die amptelike geldeenheid van die Verenigde State van Amerika en sy eilandgebiede, asook van Bonaire, die Britse Maagde-eilande, Ecuador, El Salvador, Liberië, die Marshalleilande, die Gefedereerde State van Mikronesië, Oos-Timor, Palau, Panama, Saba, Sint Eustatius, die Turks- en Caicos-eilande en Zimbabwe.

duimnael|links|80px|Die Amerikaanse dollar se valutateken.
Die VSA neem die dollar in 1792 in gebruik. Die geldeenheid word sedert die Tweede Wêreldoorlog as anker-valuta in die internasionale handel beskou. Vir die rede word die pryse van goud en olie internasionaal in dollars uitgedruk.

## Munte 
## Banknote 
duimnael|Huidige banknote van die Amerikaanse dollar.
duimnael|Gebruik van Amerikaanse dollar en Euro wêreldwyd:



## Notas 
## Verwysings 
## Eksterne skakels 
*  Amptelike webwerf van die Federale Bank van die VSA
*    Historiese en onlangse banknote van die Verenigde State van Amerika
Maaseik

**Maaseik** (Limburgs: *Mezeik*) is 'n Belgiese stad en munisipaliteit in die noordooste van die Vlaamse provinsie Limburg, geleë aan die Maas-rivier, wat o.a. hier die grens vorm met die Nederlandse provinsie Limburg. Die munisipale gebied het sowat 25&nbsp;000 inwoners (2011) en 'n oppervlakte van 77&nbsp;km².

## Plekke 
Plekke in die munisipale gebied van Maaseik:
Aldeneik, Berg, Dorne, Dorp, Gremelslo, Heikant, Heppeneert, Maaseik (stad), Neeroeteren, Opoeteren, Schootsheide/Hei, 't Ven, Voorshoven, Waterloos en Wurfeld.

## Eksterne skakels 
*  Die amptelike webwerf van die munisipaliteit
Elisha Gray

**Elisha Gray** (2 Augustus 1835 in Barnesville, Ohio - 21 Januarie 1901 in Newtonville, Massachusetts) was 'n Amerikaanse elektriese ingenieur en mede-stigter van die vervaardigingsmaatskappy *Western Electric*.
Gray is veral bekend vir die ontwikkeling van 'n prototipe telefoon in 1876 in Highland Park, Illinois. Hy word deur sommige skrywers as die ware uitvinder van die veranderlike weerstand telefoon beskou, ten spyte daarvan dat Alexander Graham Bell uiteindelik die patentregte bekom het.

## Verwysings 
## Eksterne skakels 
*  Elisha Gray se biografie vanaf Oberlin.edu
Maasmechelen

**Maasmechelen** (Limburgs: *Maosmechele* of *Mechele*) is 'n Belgiese munisipaliteit in die ooste van die Vlaamse provinsie Limburg, geleë aan die Maas-rivier, wat o.a. hier die grens met die Nederlandse provinsie Limburg vorm. Die munisipale gebied het 37&nbsp;159 inwoners (2011) en 'n oppervlakte van 76,28&nbsp;km². Mechelen-aan-de-Maas is die administratiewe setel van die munisipaliteit.

## Plekke 
Plekke in die munisipale gebied van Maasmechelen:
Boorsem, Eisden, Kotem, Leut, Mechelen-aan-de-Maas, Meeswijk, Opgrimbie, Uikhoven en Vucht.

## Eksterne skakels 
*  Die amptelike webwerf van die munisipaliteit
Meeuwen-Gruitrode

**Meeuwen-Gruitrode** (Limburgs: *Miëve-Roj*) is 'n Belgiese voormalige munisipaliteit in die noordooste van die Vlaamse provinsie Limburg. Die voormalige munisipale gebied het sowat 13&nbsp;000 inwoners (2011) en 'n oppervlakte van 91&nbsp;km². Meeuwen is die administratiewe setel van die munisipaliteit. Sedert 2019 vorm Meeuwen-Gruitrode en Opglabbeek die munisipalteit Oudsbergen.

## Plekke 
Plekke in die voormalige munisipale gebied van Meeuwen-Gruitrode:
Ellikom, Gruitrode, Meeuwen, Neerglabbeek en Wijshagen.

## Eksterne skakels 
*  Die amptelike webwerf van die munisipaliteit-Oudsbergen
Neerpelt

**Neerpelt** is 'n Belgiese dorp en voormalige munisipaliteit in die noordweste van die Vlaamse provinsie Limburg, wat grens aan die Nederlandse provinsie Noord-Brabant. Die voormalige munisipale gebied het sowat 16&nbsp;000 inwoners (2011) en 'n oppervlakte van 43&nbsp;km². Sedert 2019 vorm Neerpelt en Overpelt die munisipaliteit Pelt.

## Plekke 
Plekke in die voormalige munisipale gebied van Neerpelt:
Boseind, Grote Heide, Herent, Neerpelt en Sint-Huibrechts-Lille.

## Sien ook 
* Overpelt

## Eksterne skakels 
*  Die amptelike webwerf van die munisipaliteit-Pelt
Nieuwerkerken

**Nieuwerkerken** (Limburgs: *Noërekirke*) is 'n Belgiese dorp en munisipaliteit in die suidweste van die Vlaamse provinsie Limburg, aan die grens met die provinsie Vlaams-Brabant. Die munisipale gebied het 'n oppervlakte van 22&nbsp;km² en sowat 7&nbsp;000 inwoners (2010).

## Plekke 
Plekke in die munisipale gebied van Nieuwerkerken:
Binderveld, Kozen, Nieuwerkerken (dorp) en Wijer.

## Eksterne skakels 
*  Die amptelike webwerf van die munisipaliteit
*
Opglabbeek

**Opglabbeek** (Limburgs: *Glabbek*) is 'n Belgiese dorp en voormalige munisipaliteit in die ooste van die Vlaamse provinsie Limburg. Die voormalige munisipale gebied het 'n oppervlakte van 25&nbsp;km² en sowat 10&nbsp;000 inwoners (2011). Sedert 2019 vorm Opglabbeek en Meeuwen-Gruitrode die munisipaliteit Oudsbergen.

## Plekke 
Plekke in die voormalige munisipale gebied van Opglabbeek:
Louwel, Nieuwe Kempen en Opglabbeek (dorp).

## Eksterne skakels 
*  Die amptelike webwerf van die munisipaliteit-Oudsbergen
Overpelt

**Overpelt** (Limburgs: *Pelt*) is 'n Belgiese dorp en voormalige munisipaliteit in die noordweste van die Vlaamse provinsie Limburg. Die voormalige munisipale gebied het 'n oppervlakte van 41&nbsp;km² en sowat 14&nbsp;000 inwoners (2011). Sedert 2019 vorm Overpelt en Neerpelt die munisipaliteit Pelt.

Deur die voormalige munisipaliteit vloei die Dommel-rivier, waaraan vier watermeule lê. Die Wedelse Meul is die oudste en dateer wellig uit die 8ste eeu. Daar is ook twee windmeule en 'n meulmuseum.

## Plekke 
Plekke in die voormalige munisipale gebied van Overpelt:
Bolakker, Haspershoven, Heesakker, Holheide, Lindelhoeven, Overpelt-centrum (Sint-Martinus-parochie) en Overpelt-Fabriek.

## Sien ook 
* Neerpelt

## Eksterne skakels 
* Die amptelike webwerf van die munisipaliteit-Pelt
Prusik-knoop

duimnael|'n Prusik-knoop

'n **Prusik-knoop** word gebruik om die lus van 'n tou om 'n ander te knoop vir bergklim en soortgelyke doeleindes.  Die lus gryp die ander tou styf vas as daar 'n las daarop geplaas word, maar kan maklik oor die ander tou rondgeskuif word wanneer daar geen las daarop geplaas is nie.

Die Prusik-knoop is vernoem na die beweerde uitvinder, 'n Oostenryker by name Dr. Karl Prusik.  Die knoop is in 1931 gedokumenteer in 'n handleiding vir die bestyging van 'n berg met behulp van 'n tou.  Prusik-lusse word dikwels deur bergklimmers vir nooddoeleindes saamgedra, aangesien dit baie lig is.  Anders as meganiese toestelle is Prusik-knope minder geneig daartoe om skade aan die hooftou aan te rig.  'n Groot voordeel van Prusik-knope is dat dit in beide rigtings werk.

Prusik-knope werk egter nie op bevrore toue nie aangesien die werking daarvan sterk afhang van die wrywing tussen die lus en die tou.

## Eksterne Skakels 
* Prusik-knoop by OZultimate.com met goeie illustrasies oor hoe om dit te knoop.
* Prusik-knoop gebruik vir Seilvaart vir klim van 'n mas en ander notas.
* Bespreking van nood klimtoerusting - voordele en nadele 
* 'n Diepgaande artikel met goeie illustrasies.
* 'n Wetenskaplike studie van algemene knope
* Die Prusik-knoop The Prusik Knot at Animatedknots.com
Peer, België

**Peer** is 'n Belgiese stad en munisipaliteit in die noorde van die Vlaamse provinsie Limburg. Die munisipale gebied het sowat 16&nbsp;000 inwoners (2011) en 'n oppervlakte van 87&nbsp;km².

In die dorp Kleine Brogel lê 'n lugmagbasis van NAVO. Op 20 Augustus 2009 is 'n temperatuur van 38,2&nbsp;°C hier aangeteken. Dit is op een na die hoogste temperatuur wat nog in België aangeteken is.

## Plekke 
Plekke in die munisipale gebied van Peer:
Erpekom, Grote-Brogel, Kleine-Brogel, Linde, Peer (stad), Wauberg en Wijchmaal.

## Eksterne skakels 
*  Die amptelike webwerf van die munisipaliteit
Riemst

**Riemst** (Limburgs: *Riems*) is 'n Belgiese dorp en munisipaliteit in die suidooste van die Vlaamse provinsie Limburg, wat grens aan die Waalse provinsie Luik en die stad Maastricht in die Nederlandse provinsie Limburg. Die munisipale gebied het sowat 16&nbsp;000 inwoners (2011) en 'n oppervlakte van 58&nbsp;km².

Die munisipaliteit lê in die Haspengouw. Die Galgenboom in die dorp Millen is op 'n hoogte van 151 meter op een na die hoogste punt in Limburg.

## Plekke 
Plekke in die munisipale gebied van Riemst:
Bolder, Elst, Genoelselderen, Herderen, Heukelom, Kanne, Lafelt, Membruggen, Millen, Riemst (dorp), Val-Meer, Vlijtingen, Vroenhoven, Zichen en Zussen.

## Eksterne skakels 
*  Die amptelike webwerf van die munisipaliteit
Tessenderlo

**Tessenderlo** (Brabants: *Looi*, Limburgs: *Loei*) is 'n Belgiese dorp en voormalige munisipaliteit in die weste van die Vlaamse provinsie Limburg, wat grens aan die provinsies Vlaams-Brabant en Antwerpen. Die voormalige munisipale gebied het sowat 18&nbsp;000 inwoners (2011) en 'n oppervlakte van 51&nbsp;km².

In die voormalige munisipaliteit word naas Nederlands die Brabantse dialek gepraat.

Op 1 Januarie 2025 is hierdie munisipaliteit opgegaan in die nuwe munisipaliteit Tessenderlo-Ham.

## Plekke 
Plekke in die voormalige munisipale gebied van Tessenderlo:
Berg, Engsbergen, Hulst, Schoot en Tessenderlo (dorp).

## Eksterne skakels 
*  Die amptelike webwerf van die voormalige munisipaliteit
Karikatuur

[duimnael|links|150px|'n Karikatuur van die komediant [Charlie Chaplin.]]
[duimnael|regs|150px|Karikatuur van [Nicolas Sarkozy met Carla Bruni, geteken deur Karl Meersman, alias Karl.]]

'n **Karikatuur** (van Italiaans *caricatura*, wat "gelaaide portret" beteken) is 'n humoristiese voorstelling van 'n persoon of situasie, waarby die mees kenmerkende trekke sterk oordryf word. Die bedoeling is gewoonlik om mense te amuseer, te beledig of om 'n politieke punt te stel.

Karikature word veral in strokiesprente gebruik, maar word ook in poppespel en in die teater ingespan.
Voeren

**Voeren** (Limburgs: *Voere*, Frans: *Fourons*) is 'n Belgiese dorp en munisipaliteit in die suidooste van die Vlaamse provinsie Limburg. Die munisipale gebied het sowat 4&nbsp;000 inwoners (2011) en 'n oppervlakte van 51&nbsp;km².

Voeren vorm 'n eksklawe aan die noordgrens van die Waalse provinsie Luik en lê aan die suidgrens van die Nederlandse provinsie Limburg. Voeren kom ooreen met die Voerstreek, wat 'n uitloper van die Ardenne-bergreeks is. Die naam is ontleen van die Veur-rivier, wat deur die gebied vloei.

Op 'n hoogte van 287,5 meter is die dorp Remersdaal die hoogste punt in Limburg.

## Plekke 
Plekke in die munisipale gebied van Voeren:
Berg, De Plank, Drink, Gieveld, 's-Gravenvoeren/Voere, Ketten, Knap, Mariahof, Moelingen, Nurop, Obsinnich, Peerds, Remersdaal, Rullen, Schoppem, Sinnich, Sint-Martens-Voeren, Sint-Pieters-Voeren, Swaan, Teuven, Ulvend en Veurs.

## Eksterne skakels 
*  Die amptelike webwerf van die munisipaliteit
Zonhoven

**Zonhoven** (Limburgs: *Zoneve*) is 'n Belgiese dorp en munisipaliteit in die middel van die Vlaamse provinsie Limburg. Die munisipale gebied het 'n oppervlakte van 39&nbsp;km² en sowat 21&nbsp;000 inwoners (2011).

## Plekke 
Plekke in die munisipale gebied van Zonhoven:
Halveweg, Terdonk, Termolen en Zonhoven-Centrum

## Eksterne skakels 
*  Die amptelike webwerf van die munisipaliteit
NG gemeente Kensington

[duimnael|regs|270px|Die eertydse [NG gemeente Malvern se kerk is in Augustus 1944 ingewy en het in 1992 die tuiste van die saamgestelde gemeente geword.]]

duimnael|links|300px|Die kerkperseel, 2017.

Die **NG gemeente Kensington** is 'n gemeente van die Nederduitse Gereformeerde Kerk in die voorstad Malvern in die ooste van Johannesburg wat op 1 November 1992 ontstaan het vanweë die samesmelting van NG gemeente Jeppestown (waarby die NG gemeente Bezuidenhoutsvallei in 1980 reeds ingelyf is) en NG gemeente Malvern (waarby die NG gemeente Belgravia ingelyf is, ook in 1980).

Dit was ná drastiese afname in die Afrikaanse bevolking van Johannesburg-Oos, wat ook sy tol geëis het op die skole in die omgewing sodat uiteindelik net 'n enkele Afrikaanse laerskool van die aanvanklike drie oorgebly het, die Laerskool Kensington, wat ontstaan het uit die samesmelting van die laerskole Kensington, Johan Rissik en Malvern, met ingang 1992. Leon van Eeden, wat die voorafgaande drie jaar die hoof van die Laerskool Malvern was, was die nuwe hoof van die saamgesmelte skool en is in 1994 oorlede. Herman van der Schyff is toe aangestel as hoof en die skool het onder sy leiding groot hoogtes bereik. Hy pleeg in 2006 selfmoord. Engels is geleidelik as onderrigmedium ingevoer van 2003 af en het omstreeks 2010 die enigste onderrigtaal geword. Die Hoërskool Kensington, ook 'n Afrikaansmediumskool, het al einde 1991 gesluit. Sy terrein huis die Sekondêre Skool Kensington.

## Ligging 
Die kerkgebou is geleë in Kingstraat in Malvern.

## Verwysings 
## Eksterne skakels 
* Terblanche Jordaan nie beroep vanweë diensplig 
* *Beeld* berig oor gemeente (sommige datums verkeerd)
Kortessem

**Kortessem** (Limburgs: *Kotsoeve*) is 'n Belgiese dorp en voormalige munisipaliteit in die suide van die Vlaamse provinsie Limburg. Die voormalige munisipale gebied het sowat 8&nbsp;000 inwoners (2011) en 'n oppervlakte van 34&nbsp;km².

Op 1 Januarie 2025 is hierdie munisipaliteit opgegaan in die munisipaliteit Hasselt.

## Plekke 
Plekke in die voormalige munisipale gebied van Kortessem:
Guigoven, Kortessem, Vliermaal, Vliermaalroot, Wintershoven en Zammelen.

## Eksterne skakels 
*  Die amptelike webwerf van die voormalige munisipaliteit
Lommel

**Lommel** is 'n Belgiese stad en munisipaliteit in die noordweste van die Vlaamse provinsie Limburg, aan die grens met die provinsie Antwerpen en die Nederlandse provinsie Noord-Brabant. Die munisipale gebied het sowat 33&nbsp;000 inwoners (2011) en 'n oppervlakte van 102&nbsp;km².

In die munisipaliteit word die Brabantse dialek gepraat.

## Plekke 
Plekke in die munisipale gebied van Lommel:
Balendijk, Barrier, Blauwe Kei, Gelderhorsten, Heeserbergen, Heide-Heuvel, Kattenbos, Kerkhoven, Kolonie, Lommel Centrum, Lommel-Werkplaatsen, Lutlommel en Stevensvennen.

## Eksterne skakels 
*  Die amptelike webwerf van die munisipaliteit
Eerste klasse (Nederlandse amateursokker)

Die **eerste klasse** is op twee na die hoogste liga van amateursokker in Nederland.

Elke "eerste klasse" in die liga bestaan uit veertien sokkerklubs. Al ses distrikte het beide 'n Saterdag- en 'n Sondag-kompetisie, met die uitsondering van Suid-II, wat slegs op Sondae kompeteer en dus net een eerste klasse kompetisie het. Tot en met die seisoen van 2009/10 was die eerste klasse op een na die hoogste amateursklasse.

Die kampioen van elke eerste klasse promoveer direk na die hoofklasse en die nommers 13 en 14 relegeer direk na die tweede klasse. Die periode-kampioene speel met die nommers 11 en 12 uit die hoofklasse in 'n na-kompetisie wat hulle die geleentheid gee om te kan promoveer. Die nommers 11 en 12 speel saam met die periode-kampioene uit die tweede klasse om in die eerste klasse te bly.
Inflasie

[duimnael|400px|Wereldkaart van lande volgens inflasiekoers in 2019. Bron: [Central Intelligence Agency]]

**Inflasie** (afgelei van Latyn *inflatio* vir "aanswel", "deining") is die styging in die algemene prysvlakke van goedere en dienste in 'n ekonomie oor 'n gegewe tydperk. Die teenoorgestelde van inflasie is *deflasie*, waar die algemene vlak van pryse daal. Die oorspronklike berekening van inflasie was die aantal geld wat in vloei is hoe dit vermeerder of verminder het oor n spesifieke tydperk. Die reserwebank gebruik inflasieteikening om geld vloei voorraad te druk.

As gevolg van inflasie is meer geld nodig om vir goedere (soos 'n brood) en dienste (soos 'n haarsny of 'n buskaartjie) te betaal. Ekonome meet gereeld die inflasie van 'n ekonomie om die toestand daarvan te bepaal. 'n Mandjie van goedere word gewoonlik saamgestel en gereeld geprys om die koers te bepaal.

## Verwysings 
## Eksterne skakels 
*
Californication

***Californication***, 'n versmelting van die Engelse woorde *California* (Kalifornië) en *fornication* (ontug) wat die eerste keer in die *Time*-tydskrifuitgawe van 6 Mei 1966 verskyn het, verwys na die "lukrake, onverstandelike eiendomsontwikkeling wat die grootste dele van suidelike Kalifornië opgesluk het".

## Verwysings
Rolmodelle

Die **Rolmodelle** is 'n Afrikaanse musiekgroep wat uit Thys die Bosveldklong, Zak van Niekerk, Anton Botha en Gerhard Odendaal (Vaatjie) bestaan het. Die naam rolmodelle verwys na die feit dat al die groeplede oorgewig is. Hulle is dus spottenderwys rolmodelle, maar nie noodwendig in die ware sin van die woord nie.

## Sien ook 
* Lys van Suid-Afrikaanse musiekgroepe

## Eksterne skakels 
* Die Rolmodelle se amptelike webtuiste
Brasiliaanse Grand Prix

Die **Brasiliaanse Grand Prix** is 'n Formule Een-kampioenskapswedren wat jaarliks op die Autódromo José Carlos Pace in Interlagos, 'n distrik van die stad São Paulo in Brasilië plaasvind. Tans heet die wedren die São Paulo Grand Prix tot en met die jaar 2030.

Die McLarenspan was die suksesvolste hier met 12 oorwinnings in 'n Grand Prix. Alain Prost het dit die meeste keer, nl. ses keer gewen. Michael Schumacher het dit drie keer gewen, twee keer vir Benetton en een keer vir Ferrari.  

## Wenners van die São Paulo Grand Prix 
regs|380px

## Wenners van die Brasiliaanse Grand Prix
Jesberg

**Jesberg** is 'n nedersetting in die Duitse deelstaat Hesse met sowat 2&nbsp;400 inwoners (2014).

## Verwysings 
## Eksterne skakels 
* Jesberg
Gert van Tonder

**Gert van Tonder** (* 29 Junie 1941, naby George) is 'n Afrikaanse sanger en liedjieskrywer.
Hy het ook saam met Sias Reinecke opgetree as Groep Twee.

Die liedjie "Sproetjies", wat Sias Reinecke bekend gemaak het, is deur Van Tonder geskryf.

## Diskografie 
* Herleef Groep Twee met Gert van Tonder en vriende, 2009
* Boerneef op sy beste, met Kristie Herbst
* Ek Het U Nodig LP, 1982 MUSIC FOR PLEASURE
* What A Friend LP, met Min Shaw, 1979 MUSIC FOR PLEASURE
* Slaaptydstories LP, 1972 MUSIC FOR PLEASURE
* Willie Wakkermaak in Feëtjieland LP, 1972 MUSIC FOR PLEASURE
* When I Sing For him, met Min Shaw, MUSIC FOR PLEASURE
* 2017: *Musiek uit die hart*
* Op die voetspore van Jesus, DVD, 2008
* Bybelverhale en Liedjies 1987
* Rakker die vriendelike ruimte Seuntjie vol 1&2, 1995.

## Filmografie 
* Sonja, 1978 as luitenant
* Die Rebel, 1976 as kapt. Louw
* Die Wit Sluier, 1973 as dr. Johan van Schalkwyk
* Z.E.B.R.A., 1971 as hoof van veiligheidspolisie
* Sien jou môre, 1970 as Charlie Simmons
* Jy is My Liefling, 1968 as Gert

## Verwysings 
## Sien ook 
* Groep Twee
* Lys van Suid-Afrikaanse musikale kunstenaars
Standard Bank

**Die Standard Bank van Suid-Afrika Bpk.** is een van Suid-Afrika se grootste finansiële dienstegroepe. Dit doen sake in 33 lande ter wêreld, insluitende 17 in Afrika.

## Geskiedenis 
Die bank is in 1962 gestig as die Suid-Afrikaanse plaasvervanger van 'n Britse oorsese bank wat ook Standard Bank genoem is, onder die naam **Standard Bank van Suid-Afrika**.

Die Britse bank se geskiedenis in Suid-Afrika dateer terug na 1862 toe 'n groep van sakemense, wat deur John Paterson gelei is, die bank in Londen gestig het, aanvanklik onder die naam *Standard Bank van Britse Suid-Afrika*. Die bank het in 1863 bedrywighede in Port Elizabeth begin, en kort daarna met 'n paar ander banke saamgesmelt.

## Verwysings 
## Eksterne skakels 
* Amptelike webtuiste
Louis Viljoen Rex

[duimnael|links|320px|Dr. Viljoen het in 1928 op [Universiteit Stellenbosch|Maties se studenteraad gedien. Agter: A.A. Smuts (B.A.), (later ds.) O.A. Cloete (B.A.), C.P. van der Merwe (B.A.), E. Stals (B.Sc.), H. Liebenberg (B.A.), A.A. Smuts (B.Sc.), E.P. Groenewald (M.A.). Middel: (later prof.) H.B. Thom (M.A., adjunkvoorsitter), J.C. van der Westhuizen (M.A., sekretaris), (later ds.) Berning Malan (B.A., voorsitter), Erika Theron (B.A., asst.sekr.), (later dr.) Louis Rex (B.A.) Voor: J.C. Pauw (B.A.), P.A. Weber (B.A., penningmeester), L.H. Bartel (B.Sc.). Abraham Jonker (inlas) was afwesig.]]

Dr. **Louis Viljoen Rex** (gebore Utrecht 26 Julie 1907, oorlede Johannesburg 15 Desember 1959) was predikant in die Nederduitse Gereformeerde Kerk en ten tyde van sy dood aktuarius van die Sinode van die Suidstreek van Transvaal, later die Sinode Hoëveld.

## Gemeentelike bediening 
Rex is in 1931 tot die bediening toegelaat en het agtereenvolgens die gemeentes Steynsburg (1932 - 1939), Drieankerbaai (1939 - 1941), Queenstown (1941 - 1947), Carolina (1947 - 1948), Bronberg, Queenstown-Oos en Johannesburg-Oos (die Irenekerk) (1957 - 1959) bedien. 

## Kerkleier 
Hy het dikwels sy kerk in belangrike kommissies gedien. Hy was onder meer lid van die Raad van die Kerke (die voorloper van die Algemene Sinode) en het in die eksamenkommissies vir teologiese studente in Kaapland en Transvaal gedien. Hy was onder meer secundi van die Sinodale Kommissie van die Ring van Pretoria-Oos, voorsitter van die Transvaalse Sinode se Kommissie vir Studente-bearbeiding, lid van die Kommissie van Revisie, primarius van die Kommissie vir Eksaminatore vir Dogmatiek, lid van die Kommissie vir Aktuele Vraagstukke en tydens sy heengaan actuarius van die Sinode van die Suidstreek van die Transvaalse Kerk nadat hy ds. M.S. Joubert opgevolg het wat uit die sinodale ressort vertrek het om 'n beroep na Pietersburg te aanvaar. 

Sy opvolger ná sy skielike dood was ds. Willie Jonker (later ook leraar van Johannesburg-Oos van 1966 tot 1968). Van hom is gesê dat hy buitengewone talente, gepaard met 'n innige godsvrug, geopenbaar het. 

duimnael|links|160px|Dr. Rex, afgeneem sowat sewe jaar voor hy in die amp oorlede is ná 'n lang siekbed.
Hy sterf op 15 Desember 1959, ná 'n lang siekbed, in die ouderdom van 52 jaar.

## Bronne 
*Acta van die vierde vergadering van die Suid-Transvaalse Sinode van die N.G. Kerk gehou te Pretoria op 26 Maart 1963 en volgende dae.
Deelteken en umlaut

duimnael|Drie Duitse stede op hierdie bordjie bevat die letter "ü" (in die Duits "")

'n **Deelteken** en 'n **umlaut** is albei diakritiese tekens met twee punte wat bo-op 'n letter geplaas word. Hoewel hierdie twee diakritieke dieselfde lyk, vervul hulle verskillende funksies. 

Deeltekens word gebruik ter wille van uitspraak en om verwarring te voorkom, veral wanneer die klinker in twee dele uitgespreek word. Die woord "hoer" het byvoorbeeld 'n enkele klinker, terwyl die woord "hoër" 'n dubbele klinker het.

Die umlaut word gebruik om die uitspraak van die klinker te verander en word dikwels in Duits aangewend. Wanneer dit nie moontlik is om 'n umlaut in Duits te gebruik nie, word nog 'n klinker by die woord ingevoeg, "Müller" word byvoorbeeld  as "Mueller" geskryf. Soms het die skryfwyse so geyk geraak dat ons vandag byvoorbeeld die naam van die Duitse digter Goethe net as sodanig ken en nie as Göthe nie.

## Verteenwoordiging in Unicode 
Die deelteken en die umlaut gebruik dieselfde kode in Unicode.

In die oorsponklike ASCII-kodes wat uit 95 teken bestaan het, was dit nie moontlik om diakritiese tekens te gebruik nie. Vanaf 1984 is 15 verskilende alfabette onder die titels ISO 8859-1 tot ISO 8859-16 ontwikkel. ISO 8859-1 word in Wes-Europa gebruik, ISO 8859-2 in Oos Europa ensovoorts.  Elke alfabet bevat die oorsponklike 95 tekens van ASCII en nog 95 tekens daarby. Deeltekens en umlaute word in hierdie alfabette aangetref.  Al die tekens in ISO 8859 gebruik net een greep. Vanaf 1991 is UNICODE ontwikkel met die doel om 'n enkele alfabet te skep met een of meer grepe per teken. Tekens in UNICODE mag twee grepe bevat 

Die bekendste tekens met umlaute of deeltekens volg hieronder:

 

## Deeltekens in Afrikaans 
Die klinker ÿ kom uit Nederland en word daar dikwels as "ij" getik. In Afrikaans word hierdie teken sonder die umlaut gebruik - byvoorbeeld die Afrikaanse woord "wys" kom van die Nederlandse woord "wijs".

Deeltekens word dikwels in Afrikaanse vergelykende byvoeglike naamwoorde gebruik. Omdat die ooreenstemmende Nederlands egter anders gespel word, word deeltekens nie daar gebruik nie. Die Afrikaanse woord "hoër" is byvoorbeeld "hoger" in Nederlands.

*bakterie – bakterieë
* finansieel – finansiële
* dieet – diëte
* prieel – priële
* hoog – hoër

## Kyk ook 
* Handwoordeboek van die Afrikaanse Taal (HAT)
* Woordeboek van die Afrikaanse Taal (WAT)
* Wikipedia:Riglyne vir voorbladartikels
* Afrikaanse Woordelys en Spelreëls
* Grondbeginsels van die Afrikaanse spelling
* Wikipedia:Algemene spelfoute
* Speltoetser
* Spelling
* Woordeboek
* Hoofletter
* Koppelteken
* Kappie (leesteken)
* Akuut-aksentteken
* Gravis-aksentteken
* Afkappingsteken
7 v.C.

Die **jaar 7 voor Christus** (7 v.C.) was 'n Gewone jaar volgens die Juliaanse kalender wat op 'n Saterdag of Sondag begin het (bronne verskil hieroor).

## Gebeure 
### Rome 
* Quintus Haterius is *konsul suffectus*.
* Die sterrekundige Johannes Kepler ontdek dat die jaar een van die waarskynlike geboortejare van Jesus is, danksy 'n buitengewone sterrekonjunksie (die planete Saturnus en Jupiter was dig bymekaar teen die naghemel sigbaar en het soos 'n reuse ster vertoon)
* Na 'n veldtog vanaf 16 v.C. behaal die Romeine 'n oorwinning oor die antieke stamme van die Alpe. In hierdie of die volgende jaar rig Augustus dan die *Trophaeum Alpium* by die grens van Italië en die Maritime Alpe op (hedendaagse La Turbie), om die oorwinning te simboliseer.
### China 
*Aidi word keiser van China.
*Die verering van Hemel en Aarde word opnuut ingevoer.

## Geboortes 
*

## Sterftes 
* Pheroras, broer van Herodes die Grote en tetrarg oor Perea.
* Han Chengdi, keiser van die Westelike Han-dinastie van China
*Kanselier Zhai Fangjin

## Verwysings
6 v.C.

Die **jaar 6 voor Christus** (6 v.C.) was 'n gewone jaar volgens die Juliaanse kalender wat op 'n Sondag of Maandag begin het (bronne verskil oor die presiese dag).

## Gebeure 
*Tiberius Claudius Nero word weens 'n konflik met keiser Augustus Octavianus, na Armenië gestuur.
9 v.C.

Die **jaar 9 voor Christus** (9 v.C.) was 'n gewone jaar volgens die Juliaanse kalender wat op 'n Woensdag, Donderdag of Vrydag; of 'n skrikkeljaar wat op 'n Donderdag begin het (bronne verskil hieroor).

## Gebeure 
* 30 Januarie Die Vredesaltaar (*Ara Pacis Augustae*) wat die Romeinse vrede (*Pax Romana*) versinnebeeld word langs die Via Lata in Rome ingewy.
* Die derde tempel in Jerusalem word deur Herodes die Grote voltooi.
* Die 29 jarige Romeinse generaal Drusus word tot konsul verkies. Hy vertrek egter op 'n Germaanse kampanje aan die Elberivier en sterf tydens die terugtog in sy somerkamp. Sy soldate in Mogontiacum (Mainz) rig 'n gedenkteken vir hom op, die sogenaamde Drusussteen. Drusus word deur sy kinders Germanicus, Livilla en Claudius oorleef.

## Geboortes 
* Keiser Ping van Han, 'n keiser van die Han-dinastie in China wat van 1 v.C. tot 6 n.C. regeer.
* Quintus Asconius Pedianus, 'n Romeinse historikus en kommentator bekend vir sy werke oor Cicero se toesprake.

## Sterftes 
* Drusus die ouere (*38 v.C.)

## Verwysings
Dubbelpunt

upright=0.5|duimnael|'n Dubbelpunt.

'n **Dubbelpunt** is 'n leesteken gevorm deur twee punte bo op mekaar te plaas.

## Dubbelpunt as leesteken 
Wanneer die dubbelpunt as leesteken gebruik word, is daar geen spasie vóór die dubbelpunt nie, maar wel 'n spasie ná die dubbelpunt.

Die dubbelpunt word gebruik om ''''n reeks sake wat in 'n sin opgenoem word'*, in te lei. Byvoorbeeld:
**Suid-Afrika het drie riviere wat in die Atlantiese Oseaan invloei: die Oranje-, Berg- en Olifantsrivier.*
**Onthou om die volgende saam te bring: slaapsak, flits, waterbottel en hoed.''

'n Dubbelpunt word gebruik '''vóór 'n aanvulling of 'n verduideliking'* wat ná ’n voorafgaande sin verwag word. Byvoorbeeld:
**Jy moet kennis neem: Die duiwel haal jou wanneer jy laat is!*
**Die reël is duidelik: samestellings word vas geskryf.*

Die dubbelpunt word gebruik vóór woorde wat in die **direkte rede** aangehaal word. Byvoorbeeld:
**Professor Smith sê: “Sorg dat julle julle opdragte betyds inhandig.”*
**Willem verduidelik: “Vir alle praktiese doeleindes is die Suid-Afrikaanse riviere nie bevaarbaar nie.”''

## Dubbelpunt in tegniese notasie 
As die dubbelpunt gebruik word om **deling in wiskunde** aan te dui, kom daar 'n spasie voor én na die dubbelpunt. Byvoorbeeld:
**d : a = c : b*
**300 : 3 = 100*

By wiskundige verhoudings moet daar nie spasies weerskante van die dubbelpunt geplaas word nie. Byvoorbeeld:
* *Die verhouding van laerskool-  tot hoërskoolleerlinge is 15:8*.
As daar '''na 'n teks verwys''' word (soos 'n Bybelvers, of in akademiese literatuur), kom daar gewoonlik nie 'n spasie voor of na die dubbelpunt nie. Byvoorbeeld:
**Ons vind dié woorde in Psalm 81:4.*
**Verwey (2008:87) het oortuigend aangetoon dat...*

Daar kom ook geen spasies voor of na die dubbelpunt in **tydnotasie** nie. Byvoorbeeld:
**Die aanbieding begin om 18:30.*

## Hoof- of kleinletters ná die dubbelpunt 
* Indien daar 'n volsin op die dubbelpunt volg, begin daardie volsin met 'n hoofletter.
Bv: Hiervan kan jy seker wees: Die son gaan more skyn.
* 'n Woord of frase wat op 'n dubbelpunt volg, word met 'n kleinletter geskryf. Bv: Hy kan net een ding sê: nee.

## Bron 
Afrikaanse woordelys en spelreëls, 2017. Kaapstad: Pharos

## Eksterne skakels 
*
10 v.C.

Die **jaar 10 voor Christus** (7 v.C.) was 'n gewone jaar volgens die Juliaanse kalender wat op 'n Woensdag of Donderdag; of 'n skrikkeljaar wat op 'n Dinsdag of Woensdag begin het (bronne verskil hieroor).

## Gebeure 
*Die Skitiese vors Azilis volg Azes I op in Groter Gandhara.
*Fraates IV van Partië verban vier van sy volwasse seuns van ander vroue na die Romeinse Ryk omdat Musa, 'n slawinnetjie uit Italia, wat nou Fraates se hoofvrou is, dit wil.

## Geboortes 
* 1 Augustus – Claudius, keiser van die Romeinse Ryk († 54).

## Sterftes 
## Verwysings
Interlagos

**Interlagos** kan verwys na:

* Interlagos, 'n distrik van die stad São Paulo, Brasilië.
* Autódromo José Carlos Pace, 'n Formule Een resiesbaan in die Interlagos-distrik in São Paulo, Brasilië.
* Willys Interlagos, die eerste sportmotor wat in Brasilië vervaardig is.
Stefan Louw

Ds. **Gerrit Stefanus (Stefan) Louw** (Pretoria 4 Maart 1972 tot Johannesburg 15 September 2006) was predikant in die Nederduitse Gereformeerde Kerk tot hy in sy huis in die Johannesburgse voorstad Melville vermoor is terwyl hy leraar van die plaaslike NG gemeente was.

Louw was die tweede van vyf kinders en word in 'n baie Christelike huis groot. Sy pa was as sendeling by die Dorothea-sending betrokke. Vroeg in sy lewe het sy ouers na die destydse Suidwes-Afrika verhuis en gaan hy skool op Walvisbaai en matrikuleer in 1990 aan die Hoërskool Academia in Windhoek. Hy gaan aan die Kweekskool op Stellenbosch studeer waar hy uitblink in sy studies en hy word in 1999 gelegitimeer. Vanweë 'n tekort aan beroepe dien hy eers as jeugwerker in die gemeente Sonstraal in die Wes-Kaap. 

In 2004 word hy uiteindelik in Sonstraal as leraar bevestig. Die gemeente sien sy besondere gawes reeds raak terwyl hy hoofsaaklik met die jeug besig bly. Ook in 2004 beroep Melville (ná die insluiting van Aucklandpark) hom. Hier het hy gou gelief geword. Sy huldeblyk in die *NG Jaarboek 2007* lui: "Mense van daardie omgewing (ook dié wat by die kunste betrokke was) het groot waardering vir die aard van sy spiritualiteit gehad. Hy het inderdaad goed by hierdie gemeente ingepas. Stefan was lief vir taal en woorde."

Hy het verder in die Wysbegeerte studeer, wat, saam met sy liefde vir taal, meegebring het dat hy baie skerp kon redeneer en sy sieninge met groot welsprekendheid kon formuleer. Hy was ongetwyfeld besig om te ontwikkel tot 'n toekomstige leier in die breë NG Kerk. 

Op 15 September 2006 breek rowers by sy huis in Melville in en hulle skiet hom koelbloedig in sy bors. Voor sy dood kon hy nog sy vrou bel en vertel wat gebeur het. Die huldeblyk lui verder: "Dit is tragies dat die NG Kerk iemand soos Stefan Louw op so 'n vroeë ouderdom en op so 'n sinnelose manier moes verloor. Die hoë misdaadsyfer in ons land het ongelukkig ook in hierdie geval, sy tol geëis. Die gemeente het egter groot meegevoel met sy vrou (Brenda – met wie hy baie gelukkig getroud was) betoon en haar mooi bygestaan." Die egpaar het nie kinders gehad nie.

## Bronne 
*Agenda van Hoëveldse Sinodesitting, 2007 .

## Eksterne skakels 
*Louw neem standpunt in oor homoseksualiteit.
*News24 se berig oor sy dood, van Sapa .
**Rapport* oor begrafnis.
*Berig in *Rapport*.
*Kletskerk-bespreking met foto van Louw.
Rakfisk

duimnael|300px|Rakfisk bedien met aartappel, lefse, uie en suurroom.

**Rakfisk** (Noors: [rɑːkˈfisk]) is 'n tradisionele Noorweegse visgereg wat deur gisting in pekelwater voorberei word. Rakfisk word normaalweg met varswaterspesies soos forel, salm, kar, vlagsalm en witvis gemaak en minder gereeld ook van ander spesies soos baars en haring. In Noorweë word meeste Rakfisk van gekweekte reënboogforel gemaak. Sommige meer eksklusiewe Rakfisk word van bergforel gemaak waarvan die mees gesogte tipe te perd uit die berge vervoer word. Rakfisk word rou geëet op *lefse* (sagte platbrood) of *flatbrød*, (harde platbrood), gewoonlik saam met rou uie, preie, suurroom, botter en gekookte aartappels. Verwante geregte sluit in *surströmming* wat in Swede van haring op 'n soortgelyke wyse gemaak word en hákarl uit Ysland van gegiste haai.

Die gistingsproses is beide 'n metode om vis “gaar” te maak en dit te bewaar. Die vis in die herfs gesout en in lae in vaatjies gepak en met pekel water bedek sodat dit voor Kersfees ten volle gefermenteer is. “Raking” behels die gisting van voedsel volgens 'n proses waar die bestanddele aan die omgewing blootgestel word sodat ensieme van mikro-organismes beheerde biochemiese veranderinge in die voedsel bewerkstellig. Hierdie proses vertoon heelwat ooreenkomste met die proses waarvolgens kaas gemaak word. Noors: *Graving* of Sweeds: *gravning* van vis is 'n verwante, maar vinniger, proses waarvolgens gravlax voorberei word. *Graving* is egter nie 'n fermentasie proses nie, maar geskied deur outolise (selfvertering) waar die visvleis se eie ensieme die werk doen wat in raking deur mikro-organismes se ensieme gedoen word. Vis wat deur *graving* gepekel is en gefermenteerde vis kom tot 'n mate ooreen in smaak en tekstuur, amper soos die verskil tussen 'n vars kaas en' n verouderde kaas. Raking is is dus 'n mikrobiologiese proses, gewoonlik met melksuurbakterieë, terwyl die graving 'n proses is waarin mikro-organismes nie 'n rol speel nie.

In die boonste Valdres-distrik word die naam rakfisk gebruik, 'n benaming wat nou die mees algemene is. In die naburige vallei, Hallingdal, en in plattelandse dorpies soos Ringerike word die naam *rakafisk* algemeen in gesproke taal gebruik. In Gudbrandsdalen word die naam råkåfisk gebruik.

## Eksterne skakels 
* 
* Rakfisk
Sakkie van den Heever

duimnael|links|Ds. Van den Heever.
Ds. **Zacharias Andreas Neethling (Sakkie) van den Heever** (Petrus Steyn 27 Julie 1914 - Bellville 3 April 1984) was ’n predikant in die NG Kerk.

Van den Heever is op Petrus Steyn in die Vrystaat gebore, waar hy ook matrikuleer. Hy kry sy voorbereidende universiteits- en verdere teologiese opleiding aan die Universiteit van Pretoria en word in 1942 proponent as lid van die tweede jaargroep wat aan die nuwe afdeling van die NG Kerk in Teologiese Fakulteit afgestudeer het. In 1944 word hy in Glencoe in Natal georden en van 1951 is hy medeleraar van Fordsburg in Johannesburg. In 1953 word hy die eerste predikant van die NG gemeente Mayfair met afstigting van Fordsburg. Hierdie gemeente bedien hy tot 1969 en was buiten die eerste leraar daar ook die voorlaaste, want in 1976 word die gemeente weer by die moedergemeente ingelyf. Sy volgende gemeente is Chinhoyi (destyds Sinoia) in Rhodesië, waar hy ’n sitting van die Sinode van Midde-Afrika as moderator lei.

In November 1974 vertrek hy na die Wes-Transvaalse gemeente Wolmaransstad, waar hy bly tot en met sy aftrede op 27 November 1983, presies 41 jaar na hy georden is. Met die konstituering van die Wes-Transvaalse Sinode van 1983 neem hy as die afgevaardigde predikant met die langste diens die voorsitterstoel in.

Hy en sy vrou gaan woon ná aftrede in Vereeniging. Tydens sy lang bediening neem hy die leiding by die oprigting van verskeie sendingkerke en -pastorieë en die preekstoel van meer as een sendingkerk, onder meer dié in Soweto, getuig van sy liefde vir houtwerk. Ná sy dood in die Tygerberg-hospitaal, enkele maande na sy aftrede, skryf ds. H.C. Hopkins in sy lewenskets: "Weens sy liefde vir die koninkryk van God het sy ywer in die diens nooit verflou nie. Verder is sy bediening deur nederigheid en uitstekende menseverhoudinge gekenmerk."

## Bronne 
*Maree, ds. W.L. (red.): *Jaarboek 1985 van die Nederduitse Gereformeerde Kerke*. Pretoria: Tydskriftemaatskappy van die Nederduitse Gereformeerde Kerk, 1985. 
* "Kerkmense", bl. 28, *Die Voorligter*, Februarie 1984.
Lörrach

**Lörrach** is 'n stad en munisipaliteit in die Duitse distrik Landkreis Lörrach in die deelstaat Baden-Württemberg, wat in die weste aan die Duitse drielandestad Weil am Rhein en in die suide aan Switserland grens. Verder lê Lörrach in die nabyheid van die Switserse stad Basel asook Frankryk. Die munisipale gebied het sowat 49&nbsp;347 inwoners (2018) en 'n oppervlakte van 39&nbsp;km².

Die stad fungeer as die hoofstad van die Markgräflerland-streek. Die Wieserivier, 'n sytak van die Ryn, vloei deur die munisipaliteit.

## Verwysings 
## Eksterne skakels 
*  Die amptelike webwerf van die munisipaliteit
Kingston

**Kingston** is (of was) die naam van 'n aantal stede en dorpe:
* Kingston, Jamaika, die hoofstad van Jamaika
* Kingston, Norfolk, die hoofstad van die Australiese oorsese grondgebied
* Kingston, Ontario, 'n stad in Ontario, Kanada
* Kingston, Tasmanië, 'n stad in Tasmanië, Australië
* Kingston upon Hull, 'n stad in Engeland, Verenigde Koninkryk
* Kingston upon Thames, 'n stad in Engeland, Verenigde Koninkryk

**Sien ook**
* Kingstown, die hoofstad van St. Vincent en die Grenadines